Lægsta ávöxtunarkrafan frá upphafi
Niðurstöðukrafa í útboði Lánasjóðs sveitarfélaga (LSS) á LSS24-skuldabréfaflokknum síðastliðinn föstudag var sú lægsta frá upphafi og er sjóðurinn nú langt kominn með áætlaða fjármögnun ársins.
Áhugi fjárfesta á útboðinu reyndist verulegur og bárust alls tilboð að nafnvirði ríflega 1,7 milljarða króna í flokkinn á kröfubilinu 3,40% - 3,59%.
LSS-menn ákváðu að taka tilboðum að nafnvirði 500 milljónir króna eins og að hafði verið stefnt, og var ávöxtunarkrafa tekinna tilboða 3,41%. Til samanburðar var niðurstöðukrafan 3,56% í síðasta útboði LSS, en hæst hefur hún farið í 6,63% á vordögum árið 2009, segir í Morgunkorni greiningar Íslandsbanka.
"Niðurstaða föstudagsins er einnig athyglisverð í ljósi þess að krafan í útboðinu er í fyrsta sinn undir 3,5% uppgjörsviðmiði lífeyrissjóða. Fram til þessa hafa ríkistryggð skuldabréf, þ.e. verðtryggð ríkisbréf og íbúðabréf, verið þau einu á verðtryggða skuldabréfamarkaðinum sem gengið hafa kaupum og sölum á kröfu undir þessu viðmiði lífeyrissjóðanna.
Krafa HFF24-bréfanna, sem eru eins að gerð og LSS24-bréfin, hefur hins vegar lækkað mikið frá miðju ári, og fór hún undir 2% í lok síðastliðins föstudags. Bilið milli flokkanna tveggja var því 144 punktar í vikulokin ef sú krafa er borin saman við niðurstöðukröfu LSS-útboðsins. Bilið hefur því breikkað frá síðasta útboði LSS24, þegar það var 124 punktar, þrátt fyrir hagstæða niðurstöðukröfu í útboðinu nú.
Við höfum oftsinnis bent á að spurn eftir LSS24-bréfunum hafi hugsanlega orðið meiri eftir að krafa íbúðabréfa féll undir 3,5% markið. Mikil eftirspurn í útboðinu á föstudag á kröfu undir þessu viðmiði kann því að vera til marks um að fagfjárfestar horfi nú síður í þetta gildi og meira í þá umframávöxtun sem LSS-bréfin gefa gagnvart íbúðabréfum," segir í Morgunkorni.
Eftir útboðið á föstudag er LSS24-flokkurinn 27,4 milljarðar króna að stærð og hefur hann verið stækkaður um 4,3 milljarða króna frá ársbyrjun. Ef miðað er við endurskoðaða útgáfuáætlun LSS frá miðju ári má ætla að það sem eftir lifir árs verði gefnir úr 1,2 - 2,2 milljarðar króna en alls áætlar sjóðurinn að gefa út skuldabréf fyrir 5,5 - 6,5 milljarðar króna á yfirstandandi ári.
Niðurstöðukrafa í útboði Lánasjóðs sveitarfélaga (LSS) á LSS24-skuldabréfaflokknum síðastliðinn föstudag var sú lægsta frá upphafi.
Er sjóðurinn nú langt kominn með áætlaða fjármögnun ársins.
Áhugi fjárfesta á útboðinu reyndist verulegur og bárust alls tilboð að nafnvirði ríflega 1,7 milljarða króna í flokkinn á kröfubilinu 3,40% - 3,59%.
LSS-menn ákváðu að taka tilboðum að nafnvirði 500 milljónir króna eins og að hafði verið stefnt, og var ávöxtunarkrafa tekinna tilboða 3,41%.
Krafa HFF24-bréfanna, sem eru eins að gerð og LSS24-bréfin, hefur hins vegar lækkað mikið frá miðju ári, og fór hún undir 2% í lok síðastliðins föstudags.
Eftir útboðið á föstudag er LSS24-flokkurinn 27,4 milljarðar króna að stærð og hefur hann verið stækkaður um 4,3 milljarða króna frá ársbyrjun.